Foto: Tashqi ishlar vazirligi AQSh 2018 yilning 26 mart kuni O‘zbekiston Respublikasi tashqi ishlar vaziri Abdulaziz Komilov Afg‘oniston bo‘yicha «Tinchlik jarayoni, xavfsizlik sohasida hamkorlik va mintaqaviy sheriklik» mavzusidagi xalqaro konferensiyada ishtirok etish uchun bugun Toshkent shahriga kelgan AQSh davlat kotibining siyosiy masalalar bo‘yicha o‘rinbosari Tomas Shennonni qabul qildi. O‘zbekiston TIV axborot xizmati xabariga ko‘ra, uchrashuv chog‘ida turli sohalarda O‘zbekiston-AQSh hamkorligining holati va rivojlanish istiqbollari muhokama qilindi. Shuningdek, 27 mart kuni ochiladigan yuqori darajadagi Toshkent forumining kun tartibi nuqtai nazaridan xalqaro va mintaqaviy masalalar ko‘rib chiqildi. Suhbatda AQSh elchisi Pamela Leora Spratlen ishtirok etgan.